EkBass/fiwiki-20250220-pages-articles huggingface dataset:
Gunnar Ekelöf

Bengt Gunnar Ekelöf (15. syyskuuta 1907 Tukholma, Ruotsi – 16. maaliskuuta 1968 Sigtuna, Ruotsi) oli ruotsalainen kirjailija, runoilija ja kääntäjä.Gunnar Ekelöf. Svenskt översättarlexikon. Hän oli Ruotsin akatemian jäsen vuodesta 1958. Hänet on yhdistetty ranskalaiseen surrealismiin ja symbolismiin. ==Ura== Ekelöf julkaisi esikoiskokoelmansa Sent på jorden 1932 opiskellessaan Pariisissa, ja se päätti hänen suunnitelmansa muusikonurasta. Läpimurtoteos oli 1941 ilmestynyt Färjesång. Ekelöfin vuonna 1941 ilmestynyt runokokoelma Färjesång oli läpimurtoteos, ja se ja saman vuoden aikana ilmestynyt lyhytproosakokoelma Promenader osoittautuivat välittömiksi arvostelumenestyksiksi. Tekijä on itse nimittänyt esikoiskokoelmaa itsemurhakirjaksi, joka syntyi henkisessä kriisitilanteessa. Alusta alkaen mukana on kosketuskohtia itämaiseen runouteen, surrealismiin ja ajan taidemusiikkiin. Ekelöfin kestävintä tuotantoa ovat hänen elinaikanaan viimeisiksi julkaistuiksi jääneet kolmiosaisen uskonnollis-mystillisen kokonaisuuden muodostavat runokokoelmat Dīwān över Fursten av Emgión (1965), Sagan om Fatumeh (1966), ja Vägvisare till underjorden (1966), jotka Caj Westerberg on suomentanut vuonna 1994 yhteisniteenä nimellä Trilogia. Niiden keskushahmona on sotavankeudessa sokaistu bysanttilainen ruhtinas ja hänen kamppailunsa sisäisen vapauteen. Ekelöf sai Pohjoismaiden neuvoston kirjallisuuspalkinnon 1966 ja De Nion suuren palkinnon 1951.Ekelöf, Gunnar. Kirjasampo. Viitattu 8.3.2021. == Tuotanto == ===Ruotsiksi=== * sent på jorden (1932) * Fransk surrealism (1933) (käännöksiä) * Dedikation (1934) * Hundra år modern fransk dikt (1934) (käännöksiä) * Sorgen och stjärnan (1936) * Köp den blindes sång (1938) * Färjesång (1941) * Promenader (1941) * Non serviam (1945) * Utflykter (1947) * Om hösten (1951) * Strountes (1955) * Blandade kort (1957) * Opus incertum (1959) * En Mölna-elegi (1960) * Valfrändskaper (1960) (käännöksiä) * En natt i Otočac (1961) * Livet i ett svunnet Stockholm (yhdessä Gunnar Reiniuksen kanssa) (1963) * Dīwān över Fursten av Emgión (1965) * Sagan om Fatumeh (1966) * Vägvisare till underjorden (1967) * Partitur (1969) * Lägga patience (1969) * En självbiografi (1971) * En röst (1973) * Grotesker (1981) * Variationer (1986) * Drömmen om Indien (1989) === Suomennoksia === * Runoja. Valikoineet ja suomentaneet Väinö Kirstinä ja Tarmo Manelius. Karisto, Hämeenlinna 1968. * * ==Lähteet== ==Kirjallisuutta== * * * Liukkonen, Tero: Jumalattoman maailman mystikko. Helsingin Sanomat 1.9.1994. * ==Aiheesta muualla== * Luettelo Gunnar Ekelöfin runojen suomennoksista. Lahden kaupunginkirjaston runotietokanta. * Gunnar Ekelöf-sällskapet. * Gunnar Ekelöf Runeberg-projektissa. * Gunnar Ekelöfin biografia. * Ekelöf, Bengt Gunnar. Svenska Akademien. Luokka:Ruotsalaiset kirjailijat Luokka:Ruotsalaiset runoilijat Luokka:Pohjoismaiden neuvoston kirjallisuuspalkinnon saajat Luokka:Ruotsin akatemian jäsenet Luokka:Vuonna 1907 syntyneet Luokka:Vuonna 1968 kuolleet
Fonovox

Fonovox oli vuosina 1970–1978 toiminut suomalainen levy-yhtiö, jota johti Henry Haapalainen. Levy-yhtiö harjoitti julkaisutoimintaa myös Discovox, Titan- ja Hitvox-merkeillä. Levy-yhtiön artisteja olivat mm. Tapio Heinonen, Salomon, Paajanen, Reijo Taipale, Markku Suominen, Eero Aven, Rock Cadillac sekä toisinaan myös Haapalainen itse. Levymerkin pääpaino oli suomalaisen iskelmämusiikin julkaisemisessa, mutta tuotantoon mahtui myös rock-musiikkia. Uuden musiikin ohella Fonovox julkaisi myös mm. Olavi Virran, Erkki Junkkarisen ja Henry Theelin kokoelmia artistien tuotannon siltä osin kuin tuottajan suoja-aika oli päättynyt (suoja-aika tuolloin 25 vuotta, nykyisin 50 vuotta). Levy-yhtiön toiminta päättyi vuonna 1978 konkurssiin. Fonovoxin ääniteiden oikeudet omistaa nykyään Warner Music Finland. Fonovoxilla tuottajana toiminut Jarmo Jylhä ja markkinointijohtajana ollut Erkki Puumalainen perustivat alkuvuodesta 1979 JP-Musiikki nimisen levy-yhtiön. == Lähteet == === Viitteet === == Aiheesta muualla == *Fonovox Discography *Fonovox Fenno-levytietokannassa *Discovox Fenno-levytietokannassa *Hitvox Fenno-levytietokannassa *Titan Fenno-levytietokannassa Luokka:Entiset suomalaiset levy-yhtiöt
Avo Heyskanen

Avo Heyskanen oli vuosina 1989–1990 levyttänyt suomalainen rockyhtye. Yhtyeessä soittivat Juha Lampikari (rummut, koskettimet, laulu), Jari Räsänen (laulu, kitara), Ismo Forss (basso) ja Pekka Stirkkinen (kitara, laulu). Yhtyeen ensijulkaisu oli vuonna 1989 ilmestynyt Parlophonen kustantama single ”Köyhää / Kybiini”. Yhtyeen kenties tunnetuin kappale puolestaan kuultiin seuraavan singlen ”Antakaa avuttomien nauraa / Itsevarmuus” a-puolella. Yhtyeen nimeä kantanut Pedro Hietasen tuottama esikoisalbumi ilmestyi vuonna 1989. Jatkoa seurasi seuraavana vuonna Tekokuun toinen -albumin muodossa. Levyt eivät kuitenkaan herättäneet niin suurta huomiota kuin pikkuhitti ”Antakaa avuttomien nauraa” antoi ymmärtää, ja yhtyeen yhteistyö Parlophonen kanssa päättyikin. Yhtyeen viimeiseksi julkaisuksi jäi vuonna 1990 ilmestynyt Bluelight-levymerkin julkaisema promosinkku ”Hei kello mä oon aikapommi / Pieni ja kaunis laulu”. == Lähteet == Luokka:Suomalaiset rockyhtyeet
Juhannusvalssi

Juhannusvalssi on vuonna 1977 julkaistu Mikko Järvisen albumi. == Kappaleet == === A-puoli === # # # # # # === B-puoli === # * # # # # # == Lähteet == Luokka:Vuoden 1977 albumit Luokka:Mikko Järvisen albumit
Illan hämärtyessä

Illan hämärtyessä on vuonna 1978 julkaistu Mikko Järvisen albumi. == Kappaleet == === A-puoli === # # # # # # === B-puoli === # * # # # # # == Lähteet == Luokka:Mikko Järvisen albumit Luokka:Vuoden 1978 albumit
Kaipuu (Mikko Järvisen albumi)

Kaipuu on vuonna 1979 julkaistu Mikko Järvisen albumi. == Kappaleet == === A-puoli === # # # # # # === B-puoli === # * # # # # # == Lähteet == Luokka:Vuoden 1979 albumit Luokka:Mikko Järvisen albumit
Kun ilta ehtii

Kun ilta ehtii on vuonna 1980 julkaistu Mikko Järvisen albumi. == Kappaleet == === A-puoli === # # # # # # === B-puoli === # * # # # # # == Lähteet == Luokka:Vuoden 1980 albumit Luokka:Mikko Järvisen albumit
Anna mun ajoissa tietää

Anna mun ajoissa tietää on vuonna 2001 julkaistu 20 suosikkia -sarjaan kuuluva Markku Aron kokoelmalevy. == Kappaleet == # # # # # # # # # # # # # # # # # # # # Luokka:Vuoden 2001 kokoelma-albumit Luokka:Markku Aron albumit
Etsin kunnes löydän sun

Etsin kunnes löydän sun on vuonna 1995 julkaistu 20 suosikkia -sarjaan kuuluva Markku Aron kokoelmalevy. Albumin nimikkokappale ”Etsin kunnes löydän sun” on käännös italialaisen Salvatore Cutugnon ja Pasquale Lositon säveltämästä kappaleesta ”Oasis”, joka julkaistiin Italiassa vuonna 1975. Markku Aron esittämä versio julkaistiin vuonna 1976. Suomenkielisen tekstin on tehnyt Chrisse Johansson. Ranskankielinen versio, jonka Joe Dassin levytti vuonna 1975, on nimeltään ”Et si tu n'existais pas”. Markku Aron alkuperäinen Etsin kunnes löydän sun -albumi julkaistiin vuonna 1976. Se on siis eri levy kuin vuonna 1995 julkaistu kokoelma. Vuoden 1976 albumi oli Finnlevyn/Scandian/Finndiscin julkaisemalla myyntilistalla neljäntenä joulukuussa 1976. Seuraavana vuonna Etsin kunnes löydän sun ylitti kultalevyrajan. == Kappaleet == # # # # # # # # # # # # # # # # # # # # ==Lähteet== Luokka:Vuoden 1995 kokoelma-albumit Luokka:Markku Aron albumit
Lalaika

Lalaika on vuonna 1996 julkaistu, 20 suosikkia -sarjaan kuuluva Ann Christinen kokoelmalevy. == Kappaleet == # # # # # # # # # # # # # # # # # # # # ==Katso myös== * 20 suosikkia -sarjan muut albumit Luokka:Vuoden 1996 kokoelma-albumit Luokka:Suomalaiset iskelmäalbumit
Ne kesäyöt

20 suosikkia – Ne kesäyöt on vuonna 1997 20 suosikkia -sarjassa julkaistu Ankin kokoelmalevy. == Kappaleet == # Teinitytön blues (2:53) # Paha tyttö (2:26) # Vanhan korpin varjo (3:05) # Ne kesäyöt (1:50) # Pieni lintu (2:00) # Sunny (2:56) # Niin kauan kuin tää kestää saa (2:52) # Ohi nuoruus nyt on (3:15) # Aamun hiljaisuuteen (3:43) # Kaikki tuntui muuttuneen (3:35) # Pyörteitä (2:28) # Niin aikaisin (3:07) # Elän yhä muistoissain (2:45) # Jäät tyhjää katsomaan (2:31) # Päivän viimeinen laulu (2:22) # Hän elää (2:33) # Arvaa kenet Pariisissa näin (2:41) # Hän kahlaa kanssasi halki tulppaanien (3:20) # Meren voima (3:10) # Varjot (3:39) Luokka:Vuoden 1997 kokoelma- albumit Luokka:Suomalaiset iskelmäalbumit
Anki

Anki voi tarkoittaa ainakin seuraavia: * Anki Lindqvist, suomalainen muusikko * Anki, suomalainen yritys, joka valmistaa Anki-mattoja * Anki, muistikortteihin perustuva, itseopiskeluun tarkoitettu tietokoneohjelma.
Syyslaulu (albumi)

20 suosikkia – Syyslaulu on vuonna 1995 20 suosikkia -sarjassa julkaistu Ankin ja Cumulus-yhtyeen kokoelmalevy. == Kappaleet == # # # # # # # # # # # # # # # # # # # # Luokka:Vuoden 1995 kokoelma-albumit Luokka:Suomalaiset albumit
Roger Donaldson

Roger Donaldson (s. 15. marraskuuta 1945) on elokuvaohjaaja. Hän syntyi Ballaratissa, Australiassa, mutta on asunut vuodesta 1965 Uudessa-Seelannissa. Donaldsonin ensimmäinen elokuva Sleeping Dogs on vuodelta 1977. Myöhemmistä töistä suurimpia menestyksiä ovat olleet Bounty – kapina laivalla (1984) ja Peto (1995). Donaldson oli vuonna 1984 ehdolla Cannesin elokuvajuhlien Kultaisen palmun saajaksi. Hänen poikansa Chris on olympiaurheilija. == Aiheesta muualla == * Luokka:Uusiseelantilaiset elokuvaohjaajat Luokka:Vuonna 1945 syntyneet Luokka:Elävät henkilöt
Ballarat

Ballarat on sisämaakaupunki Victoriassa, Australiassa. Se sijaitsee Melbournesta noin 105 kilometriä luoteeseen. Ballaratin lähistöltä vuonna 1851 löydetty kulta aiheutti kaupungin asukasluvussa voimakkaan nousun. Kasvu alkoi hidastua vuosisadan lopulla osin Melbournen vaikutuksesta, ja nykyisin asukkaita on 100 283 (2014). Ballarat perustettiin alun alkaen vuonna 1838. Paikan nimi oli paikallisesta aboriginaalimurteesta johdettu Ballaarat, jonka kirjoitusasusta sittemmin pudotettiin ylimääräinen a-kirjain. Australian historiassa poikkeuksellinen Eurekan kapina tapahtui kaupungissa 3. joulukuuta 1854. Liikenneyhteydet Melbourneen ovat hyvät. Nähtävyyksien joukossa on vuonna 1884 perustettu Ballaratin kuvataidegalleria. Luokka:Australian kaupungit Luokka:Victoria (Australia)
Peter Medak

Peter Medak (s. 23. joulukuuta 1937) on unkarilainen elokuvaohjaaja, joka syntyi juutalaiseen perheeseen Budapestissä ja muutti vuonna 1956 Britanniaan. Medak oli ehdolla Cannesin Kultaisen palmun saajaksi työstään elokuvassa The Ruling Class (1972). Myöhempiä menestyksiä ovat olleet Lapsenvahti (1980), Mafian otteessa (1993) ja Peto II (1998). Medak on ollut vuodesta 1988 naimisissa Julia Migenesin kanssa. == Aiheesta muualla == * Viralliset sivut * Luokka:Unkarilaiset elokuvaohjaajat Luokka:Vuonna 1937 syntyneet Luokka:Elävät henkilöt
Kim Stanley Robinson

Kim Stanley Robinson (s. 23. maaliskuuta 1952 Waukegan, Illinois) on yhdysvaltalainen tieteiskirjailija. Hänet tunnetaan parhaiten Mars- trilogiasta, jonka kolme romaania ilmestyivät vuosina 1992, 1993 ja 1996. Robinson opiskeli kirjallisuutta ja englannin kieltä Kaliforniassa ja Bostonissa. Hän meni vuonna 1982 naimisiin Lisa Howland Nowellin kanssa. Parilla on kaksi poikaa. Robinson on työllään voittanut Hugo- ja Nebula- palkinnot, kaksi kumpaakin, sekä John W. Campbellin muistopalkinnon. == Teoksia == === Three Californias === # The Wild Shore (1983) # The Gold Coast (1988) # Pacific Edge (1990) === Mars === # Red Mars (1992), BSFA, Nebula- palkinto # Green Mars (1993), Hugo-palkinto, Locus-palkinto # Blue Mars (1995), Hugo-palkinto, Locus-palkinto === Capital Code === # Forty Signs of Rain (2004) # Fifty Degrees Below (2005) === Muut romaanit === * Icehenge (1984) * The Memory of Whiteness (1985) * A Short, Sharp Shock (1990) * The Years of Rice and Salt (2002) * 2312 (2012), Nebula-palkinto * Shaman (2013) * Aurora (2015) * New York 2140 (2017) * Red Moon (2018) * The Ministry for the Future (2020) === Novellikirjaset === * Down and Out in the Year 2000 (1992) * Vinland the Dream (2002) === Kokoelmat === * The Planet on the Table (1986) * Escape from Kathmandu (1989) * Remaking History: And Other Stories (1991) * Martians (1999) === Suomennetut romaanit === * == Lähteet == == Aiheesta muualla == * * Toni Jerrman: Antarktika. Tähtivaeltaja 4/2000. * Kimmo Lehtonen: Antarktika. Helsingin Sanomat 17.1.2001. Luokka:Yhdysvaltalaiset novellikirjailijat Luokka:Yhdysvaltalaiset tieteiskirjailijat Luokka:Vuonna 1952 syntyneet Luokka:Elävät henkilöt Luokka:Hugo-palkinnon saajat
Michael Weatherly

Michael Manning Weatherly Jr (s. 8. heinäkuuta 1968)http://www.buddytv.com/info/michael-weatherly-info.aspx on yhdysvaltalainen näyttelijä. Hänet tunnetaan varsinkin televisiorooleista sarjoissa Dark Angel, NCIS Rikostutkijat sekä Bull. Hänellä on ollut osia myös elokuvissa. Weatherlyn vanhemmat ovat Patricia O'Hara ja Michael Weatherly Sr., ja hän syntyi New Yorkissa, mutta varttui Fairfieldissä, Connecticutissa. Hän valmistui Brooks Schoolista Massachusettsissa vuonna 1986. Weatherly oli 1990-luvulla naimisissa näyttelijä Amelia Heinlen kanssa. Ennen avioeroaan pari sai yhden pojan. Nykyään Weatherly on naimisissa Bojana Jankovićin kanssa, ja heillä on tytär. == Lähteet == == Aiheesta muualla == * Michael Weatherly virallinen sivusto * Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Amelia Heinle

Amelia Heinle (s. 17. maaliskuuta 1973) on yhdysvaltalainen näyttelijä. Heinlellä on ollut lukuisia televisiorooleja mm. sarjoissa Loving, The City ja All My Children. Hän on esiintynyt useaan otteeseen vuosina 1995–2024 Victoria Newmanin roolissa sarjassa Tunteita ja tuoksuja. Heinle on ollut kahdesti naimisissa. Ensimmäinen avioliitto Michael Weatherlyn kanssa 1990-luvulla jäi lyhytikäiseksi. Heinlella ja Weatherlyllä on vuonna 1996 syntynyt poika. Vuonna 2007 Heinle meni uusiin naimisiin Thad Luckinbillin kanssa, jonka kanssa hän sai marraskuussa 2007 poikalapsen. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1973 syntyneet Luokka:Elävät henkilöt
Thad Luckinbill

Thad Luckinbill (s. 24. huhtikuuta 1975 Enid, Oklahoma) on yhdysvaltalainen näyttelijä. Luckinbill tunnetaan televisiosarjasta Tunteita ja tuoksuja, jossa hän on esittänyt J. T. Hellstromia. Hänellä on ollut rooleja myös elokuvissa, kuten Just Married (2003) ja Sleepover (2004). Thad Luckinbill meni maaliskuussa 2007 naimisiin näyttelijä Amelia Heinlen kanssa, ja he erosivat kymmenen vuoden kuluttua 2017. Heillä on kaksi yhteistä lasta. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Jeanne Cooper

thumb|Jeanne Cooper (1964) Wilma Jeanne Cooper (25. lokakuuta 1928 – 8. toukokuuta 2013) oli yhdysvaltalainen näyttelijä. Hän esitti Katherine Chancelloria televisiosarjassa Tunteita ja tuoksuja lähes 40 vuoden ajan, vuodesta 1973. Cooper esiintyi Tunteissa ja tuoksuissa viimeistä kertaa 3.5.2013. Kaliforniassa syntynyt cherokeetaustainen Cooper oli useasti ehdolla Emmy-palkinnon saajaksi, ja hänelle myönnettiinkin Emmy elämäntyöstä vuonna 2004. Cooperilla on ollut elokuusta 1993 tähti Hollywood Walk of Famella. Hän oli 23 vuoden ajan naimisissa Harry Bernsenin kanssa. == Lähteet == Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1928 syntyneet Luokka:Vuonna 2013 kuolleet
Jalla! Jalla!

Jalla! Jalla! on Josef Faresin Ruotsissa ohjaama elokuva vuodelta 2000. == Tarina == Roro (Fares Fares) ja Måns (Torkel Petersson) ovat parhaat kaverukset, jotka työskentelevät puistotyöntekijöinä ja saavat tehtäväkseen kaikenlaisia ikäviä hommia. Heidän tehtäviinsä kuuluu esimerkiksi putsata ankkalammet sekä kerätä koirankakkoja. Roron ruotsalainen tyttöystävä Lisa (Tuva Novotny) tahtoo esittäytyä Roron perheelle, mutta Roro ei halua viedä häntä näytille libanonilaisen perheensä perinteistä johtuen. Kun Roro päättää viimein esitellä Lisan perheelleen, hän saa huomata kotinsa olevan täynnä sukulaisia, jotka aikovat naittaa hänet libanonilaiselle Yasmin-nimiselle tytölle (Laleh Pourkarim). == Rooleissa == == Lähteet == Luokka:Vuoden 2000 ruotsalaiset elokuvat Luokka:Ruotsalaiset draamakomediaelokuvat Luokka:Josef Faresin ohjaamat elokuvat
Leon Uris

Leon Marcus Uris (3. elokuuta 1924 Baltimore, Yhdysvallat – 21. kesäkuuta 2003) oli yhdysvaltalainen kirjailija, jonka tunnetuimmat teokset ovat Exodus (1958) ja Kolmiyhteys (Trinity, 1976). Exodus kertoo Israelin valtion perustamisesta, ja se on saanut nimensä vuonna 1947 keskitysleireiltä pelastuneita juutalaisia lapsia kuljettaneen laivan mukaan. Kolmiyhteys kertoo irlantilaisen suvun tarinaa useiden sukupolvien ajan 1840-luvun nälkävuosista vuoden 1916 kapinaan asti. Rauman kaupunginkirjasto Uris syntyi puolanjuutalaisten siirtolaisten perheeseen Yhdysvalloissa Baltimoressa. Hänen isänsä Wolf William Uris oli viettänyt 1910-luvulla vuoden Palestiinassa matkallaan Puolasta Yhdysvaltoihin, mikä vaikutti Leon Urisin myöhempään uraan. Leon Uris värväytyi armeijaan pari viikkoa Pearl Harborin iskun jälkeen ja palveli Uudessa-Seelannissa. Ensimmäisessä teoksessaan Taisteluhuuto hän kertoi kokemuksissaan merijalkaväessä. Toista kirjaansa Exodusta varten hän teki kaksi vuotta tutkimustyötä Israelissa.Leon Uris. Full biography, Movies/NY Times 3.8.2010 (Archive.org) == Teoksia == * Taisteluhuuto (Battle Cry, 1953) * Vihan vuoret (The Angry Hills, 1956) * Exodus (1958) * Mila 18 (1961) * Harmagedon (Armageddon, 1963) * Topaz (1967) * QB VII (1969) * Kolmiyhteys (Trinity, 1976) * Hadzi (The Haj, 1984) * Mitlan sola (Mitla Pass, 1988) * Lunastettu maa (Redemption, 1995) == Lähteet == Luokka:Yhdysvaltalaiset kirjailijat Luokka:Vuonna 1924 syntyneet Luokka:Vuonna 2003 kuolleet
Umbrella (kappale)

Umbrella on ensimmäinen single Rihannan kolmannelta studioalbumilta, Good Girl Gone Bad. Myös Jay-Z vierailee kappaleella. Kappaleessa yhdistyy pop, R&B; ja new wave. ”Umbrella” voitti MTV Video Music Awardsissa vuonna 2007 palkinnot Vuoden single ja Vuoden video. Kappaletta tarjottiin myös muun muassa Britney Spearsin levytettäväksi. ”Umbrellasta” nousi hetkessä hitti ja Britanniassa sitä on sanottu listasijoituksien perusteella koko vuosikymmenen suosituimmaksi singleksi. Kappaleesta on tehty lukuisia covereita. Suomeksi "umbrella" tarkoittaa sateenvarjoa. Yhdysvalloissa single myi yli neljä miljoonaa kappaletta. Suomessa se myi yli kymmenentuhatta kappaletta ja sai platinalevyn vuonna 2008. ==Lähteet== ==Aiheesta muualla== * Umbrella- musiikkivideo * Umbrella (AOL Sessions) Luokka:Vuoden 2007 kappaleet Luokka:Rihannan kappaleet Luokka:Billboard Hot 100 -listan ykköset Luokka:Britannian singlelistan ykköset
Suomen teatterikoulu

Suomen teatterikoulu oli 1943–1979 toiminut oppilaitos, josta valmistui näyttelijöitä ja ohjaajia suomalaisiin ammattiteattereihin. Sen toimipaikka sijaitsi Suomen Kansallisteatterin Pienen näyttämön rakennuksessa. Koulun toimintaa ylläpiti kannatusosakeyhtiö. Keväisin järjestetyissä karsintakokeissa valittiin yhteensä 15–20 oppilasta kolmevuotisille näyttelijä- ja ohjaajalinjoille. Suomen teatterikoulu jatkoi Kansallisteatterin oppilaskoulun (1906–1920) ja Suomen Näyttämöopiston (1920–1939) työtä. Kouluun valituille 17–22-vuotiaille oppilaille annettiin opetusta näyttelijäntyössä, improvisoinnissa, rytmiikassa, pantomimiikassa, miekkailussa, äänenmuodostuksessa, fonetiikassa, laulussa, kielissä, kirjallisuudessa ja kulttuurihistoriassa. Teatterikoulun korkeakouluosasto aloitti toimintansa 1962. Se koulutti ohjaajia, kriitikoita ja dramaturgeja kolme vuotta kestäneessä opetuksessa. Oppilaiden teoreettisista opinnoista huolehti Helsingin yliopiston historiallis-kielitieteellinen osasto. Näyttelijäosasto ja korkeakouluosasto yhdistettiin 1971. Oppilaitoksen rehtoreina toimivat Wilho Ilmari 1943–1963 ja Jouko Paavola 1963–. Vuonna 1979 Suomen teatterikoulu ja Svenska Teaterskolan yhdistettiin ja muodostettiin valtiollinen kaksikielinen Teatterikorkeakoulu. ==Lähteet== Luokka:Teatterikoulut Luokka:Helsingin oppilaitokset
Manasin kansallispuisto

Manasin kansallispuisto on etenkin tiikerin ja norsun suojeluun keskittynyt kansallispuisto ja Unescon maailmanperintökohdeUNESCO Assamin osavaltiossa, Koillis-Intiassa Bhutanin rajalla.Indian Wildlife Portal Siellä elää harvinaisia endeemisiä eläinlajeja: kääpiösikaAnimal info , Kachuga sylhetensis -kilpikonna, kultalanguri (Trachypithecus geei) ja vuohikaniini (Caprolagus hispidus). Siellä eli aiemmin sarvikuonoja, joiden arveltiin kuolleen sukupuuttoon, mutta vuonna 2007 sinne on siirretty sarvikuonoja muualta.The Hindu Puisto sijaitsee Manas-joen varrella Himalajan juurella 176 kilometriä Guwahatin kaupungista. Lähin lentokenttä on Borjhar. == Lähteet == == Aiheesta muualla == Luokka:Intian kansallispuistot Luokka:Assam Luokka:Unescon maailmanperintökohteet Intiassa
Rakastamme vain toisiamme

20 suosikkia – Rakastamme vain toisiamme on vuonna 1997 julkaistu Markku Aron kokoelmalevy. == Kappaleet == # Rakastamme vain toisiamme (2:46) # Rouva Jones (4:35) # Pois kyyneleesi suutelen (4:01) # Antaa kaiken menneen mennä (2:55) # Judy Judy (2:55) # Soita yksinäisin illoin (3:54) # Kyyneleet sielun puhdistaa (3:33) # Yksi huurteinen (3:06) # Tule takaisin (3:24) # Täyttä totta (3:07) # Käsi kädessä (2:33) # Valvotko yön (4:14) # Onnenkortit (3:23) # Viereeni jää (4:13) # Tää rakkautta on (2:59) # Pois sun vien (3:12) # Yön hyväilyyn maa vaipuu (3:03) # Tie uuteen päivään (3:24) # Me emme eroa koskaan (3:46) # Volare (3:17) ==Katso myös== * 20 suosikkia -sarjan muut levyt Luokka:Vuoden 1997 kokoelma-albumit Luokka:Markku Aron albumit
Tänään huipulla

20 suosikkia – Tänään huipulla on vuonna 2000 julkaistu Ami Aspelundin kokoelmalevy. == Kappaleet == # # # # # # # # # # # # # # # # # # # # ==Katso myös== * 20 suosikkia sarjan muut levyt Luokka:Vuoden 2000 kokoelma-albumit Luokka:Ami Aspelundin albumit
Lauralle (20 suosikkia -sarjan albumi)

20 suosikkia – Lauralle on Kauko Röyhkän 8. kokoelmalevy, ja Röyhkältä ensimmäinen 20 suosikkia -kokoelmalevysarjassa. Se julkaistiin vuonna 1998. Kokoelma koostuu Euros-yhtiölle vuosina 1982–1990 tehdyistä äänitteistä. == Kappaleet == # # # # # # # # # # # # # # # # # # # # == Lähteet == Luokka:Vuoden 1998 kokoelma-albumit Luokka:Kauko Röyhkän albumit
Viiltosara

Viiltosara (Carex acuta) on suurikokoinen sarojen sukuun kuuluva kasvilaji. Viiltosara voi joskus risteytyä vesisaran (Carex aquatilis) tai jokapaikansaran (Carex nigra) kanssa. == Ulkonäkö ja koko == Viiltosara kasvaa 30–120 senttimetriä korkeaksi, ja se on kasvutavaltaan pysty sekä löyhästi mätästävä. Viiltosaran varsi on täyteinen sekä poikkileikkaukseltaan kolmiomainen. Lehdet ovat vihreitä ja reunoilta alaspäin kääntyneitä. Kukinnossa hede- ja emitähkät ovat erilliset ja väriltään yleensä tummat, lähestulkoon mustat. Kukinnan aikana kuitenkin tummien tähkäsuomujen väleistä tulee näkyviin emitähkissä vaaleat emien vartalot ja luotit ja hedetähkissä punertavat tai ruskehtavat ponnet. Tähkät ovat pystyjä tai hieman nuokkuvia ja hedetähkiä on 2–4 kappaletta ja emitähkiä 2–6 kappaletta.Pinkka – Lajintuntemuksen oppimisympäristö: Viiltosara (Carex acuta) Viiltosara ja vesisara ovat melko samannäköisiä, mutta niiden lehtien poikkileikkaus on erilainen. Viiltosaran lehdet ovat varressa kierteisesti. Tukilehti on hieman tähkää pidempi ja tähkässä on tähkäsuomuja, jotka suojaavat kukkia. Kukinnan aika on kesäkuulta heinäkuulle. == Elinympäristö ja levinneisyys == Viiltosara kasvaa järvien ja jokien rannoilla, tulvaniityillä sekä toisinaan myös soilla. Sitä tavataan lähes koko Euroopassa pohjoisimpia ja eteläisimpiä reunoja lukuun ottamatta. Suomessa viiltosara on kohtalaisen yleinen hieman napapiirin pohjoispuolelle asti, ja aivan pohjoisimmassa Lapissa viiltosaraa ei tavata. == Lähteet == Luokka:Sarat
Ernst Gehrcke

Ernst Johann Gehrcke (1. heinäkuuta 1878 Berliini – 25. tammikuuta 1960 lähellä Berliiniä) oli saksalainen fyysikko. Hänet tunnetaan erityisesti suhteellisuusteorian vastustajana sekä valon diffraktioon käytettävän Lummer- Gehrcke -lautasen kehitämisestä. Gehrcke työskenteli saksalaisessa tutkimuskeskuksessa Physikalisch-Technische Reichsanstaltissa vuosina 1901–1946. Hän julkaisi muutamia töitä, muun muassa Massensuggestion der Relativitätstheorie sekä Handbuch der physikalischen Optik. Toisen maailmansodan jälkeen Gehrcke työskenteli Jenan yliopistossa. == Aiheesta muualla == *Gehrcken töitä Saksan kansalliskirjastossa Luokka:Saksalaiset fyysikot Luokka:Vuonna 1878 syntyneet Luokka:Vuonna 1960 kuolleet
20 suosikkia – Daa-da daa-da

20 suosikkia – Daa-da daa-da on vuonna 1998 julkaistu 20 suosikkia -sarjaan kuuluva Sammy Babitzinin kokoelmalevy. == Kappaleet == # # # # # # # # # # # # # # # # # # # # Luokka:Vuoden 1998 kokoelma-albumit Luokka:Suomalaiset iskelmäalbumit
Talo meren rannalla (20 suosikkia -sarjan albumi)

20 suosikkia – Talo meren rannalla on Kauko Röyhkän 11. kokoelmalevy. Se julkaistiin vuonna 2002. Levy on Röyhkältä toinen ja viimeinen osa 20 suosikkia -kokoelmalevysarjassa. Kokoelma koostuu Euros-yhtiölle vuosina 1982–1990 tehdyistä äänitteistä, kuten sitä edeltänyt 20 suosikkia – Lauralle -kokoelmakin (1998). == Kappaleet == # # # # # # # # # # # # # # # # # # # # == Lähteet == Luokka:Vuoden 2002 kokoelma-albumit Luokka:Kauko Röyhkän albumit
James Whitmore

thumb|James Whitmore, silloinen vaimonsa Nancy Mygatt ja heidän kolme poikaansa vuonna 1954. James Allen Whitmore (1. lokakuuta 1921 White Plains, New York – 6. helmikuuta 2009 Malibu, Kalifornia) oli yhdysvaltalainen näyttelijä. Hän oli ehdolla parhaan miessivuosan Oscar-palkinnon saajaksi roolistaan elokuvassa Taistelutanner (1949). Toisen ehdokkuutensa hän sai miespääosan esittäjän kategoriassa vuonna 1976. Valmistuttuaan Amherst High Schoolista Whitmore aloitti opinnot Yalen yliopistossa ja palveli merijalkaväessä toisessa maailmansodassa. Whitmoren myöhempien elokuvien joukossa ovat Asfalttiviidakko (1950), Hyökkäys merellä (1958), Apinoiden planetta (1968), Seitsemän rohkeaa ratsastaa jälleen (1969) ja Käärmeenmuna (1977). Marraskuussa 2008 Whitmorella todettiin keuhkosyöpä, johon hän kuoli helmikuussa 2009. Whitmorella on tähti Hollywood Walk of Famella, ja hänelle myönnettiin vuonna 2000 Emmy-palkinto. Tasan puoli vuosisataa aiemmin hän oli voittanut Golden Globen. Näyttelijä James Whitmore nuorempi on hänen poikansa. ==Lähteet== * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Tony-palkinnon saajat Luokka:Grammy-palkinnon saajat Luokka:Hollywood Walk of Fame Luokka:Vuonna 1921 syntyneet Luokka:Vuonna 2009 kuolleet
Bossanova 80–82

Bossanova 80 – 82 on suomalaisen muusikon Kauko Röyhkän ensimmäinen kokoelmalevy. Se julkaistiin vuonna 1985. == Kappaleet == Sävellykset ja sanoitukset Kauko Röyhkä, paitsi A2-säv. Ilkka Laru ja Kauko Röyhkä. ===A-puoli=== # "Bossanova" # "Ihmisen paras ystävä" # "Steppaillen" # "Kotikaupunkini" # "Yhdeltä viimeistään pois - go go" # "Kauas pois" # "Paketoitua rakkautta" ===B-puoli=== # "Dora" # "Uusia tansseja" # "Kaukana" # "Keskinkertaisuutta" # "Preerian kuu" # "Missä viipyy armaani" # "Mimio" Luokka:Vuoden 1982 kokoelma-albumit Luokka:Kauko Röyhkän albumit
20 suosikkia – Paikka auringossa

20 suosikkia – Paikka auringossa on suomalaislaulaja Bablon ensimmäinen kokoelmalevy. Se julkaistiin vuonna 1997. == Kappaleet == # # # # # # # # # # # # # # # # # # # # == Katso myös == * 20 suosikkia -sarjan muut levyt Luokka:Vuoden 1997 kokoelma-albumit Luokka:Bablon albumit
Valley of Flowersin kansallispuisto

Valley of Flowersin kansallispuisto on kansallispuisto Intian Uttarakhandin osavaltiossa. Se sijaitsee Nanda Devi -vuoren ympärillä. Se muodostaa yhdessä Nanda Devin kansallispuiston kanssa UNESCOn maailmanperintökohteen. Puistot ovat myös osa Nanda Devin biosfäärialuetta. Puisto tunnetaan upeista kukkaniityistään, joilla kasvaa harvinaisia vuoriston kasvilajeja. Puistossa tavataan harvinaisia nisäkkäitä kuten lumileopardi, sepelkarhu ja puolilammas. Siellä elää myös seitsemän tälle alueelle endeemistä lintulajia. == Lähteet == == Aiheesta muualla == Luokka:Intian kansallispuistot Luokka:Uttarakhandin maantiede Luokka:Unescon maailmanperintökohteet Intiassa
Helli mua hiljaa

Helli mua hiljaa on vuonna 1995 julkaistu 20 suosikkia -sarjaan kuuluva Beritin kokoelmalevy. == Kappaleet == # # # # # # # # # # # # # # # # # # # # ==Katso myös== * 20 suosikkia -sarjan muut albumit Luokka:Vuoden 1995 kokoelma-albumit Luokka:Suomalaiset iskelmäalbumit
Philippe Jaccottet

Philippe Jaccottet (30. kesäkuuta 1925 Moudon, Sveitsi – 24. helmikuuta 2021 Grignan, Ranska) oli sveitsiläinen, ranskaksi kirjoittanut runoilija ja kielenkääntäjä. Jaccottet muutti vuonna 1946 Sveitsistä Pariisiin. Siellä hän julkaisi myös esikoiskokoelmansa Requiem. Grignaniin hän muutti vaimonsa Anne- Marien kanssa vuonna 1953. Jaccotteet kirjoitti runouden lisäksi proosaa ja kirjallisuuskritiikkiä sekä käänsi teoksia ranskaksi. Hänet tunnetaan erityisesti saksankielisten kirjailijoiden, kuten Robert Musilin, Rainer Maria Rilken, Thomas Mannin ja Friedrich Hölderlinin kääntäjänä, mutta hän kääsi myös Homerossta, Platonia, Giuseppe Ungarettia, Eugenio Montalea, Luis de Góngoraa ja Osip Mandelštamia. Jaccottet voitti urallansa useita palkintoja. Hän sai 1981 Gottfried Kellerin palkinto. Hän on yksi harvoja runoilijoita, jotka ovat elinaikanaan päässyt Bibliothèque de la Pléiade -kokoelmaan. == Lähteet == Luokka:Sveitsiläiset runoilijat Luokka:Kielenkääntäjät Luokka:Vuonna 1925 syntyneet Luokka:Vuonna 2021 kuolleet
Tyne Daly

Ellen Tyne Daly (s. 21. helmikuuta 1946) on yhdysvaltalainen näyttelijä. Hänen isänsä oli James Daly. Daly syntyi Wisconsinissa ja oli vuosina 1966–1990 naimisissa näyttelijä-ohjaaja Georg Stanford Brownin kanssa. Pari sai yhdessä kolme tytärtä, mutta erosi. Daly muistetaan varsinkin televisiosarjasta Cagney and Lacey, jossa hänellä oli keskeinen rooli 1980-luvulla. Hän on kuitenkin esiintynyt myös elokuvissa, joista yksi on Murskaaja (1976). Hän on voittanut kuusi Emmy-palkintoa, yhden Tony-palkinnon ja tähden Hollywood Walk of Famella. Daly on esittäny TV-sarjassa Amyn lailla Maxine Gray:ta ja Greyn Anatomiassa Derek Shepherdin äitiä. Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Hollywood Walk of Fame Luokka:Primetime Emmy -palkinnon saajat Luokka:Vuonna 1946 syntyneet Luokka:Elävät henkilöt Luokka:Tony-palkinnon saajat
Valentina Vezzali

Valentina Vezzali (s. 14. helmikuuta 1974 Jesi) on italialainen florettimiekkailija. Vezzali on urallaan voittanut kuusi olympiakultaa, yhden hopean ja kaksi pronssia sekä yhteensä kuusi henkilökohtaista maailmanmestaruutta. Näillä ansioilla häntä voidaan pitää kaikkien aikojen menestyneimpänä naismiekkailijana, ja hän on ollut lajin ehdoton valtias 1990-luvun lopulta 2010-luvun alkupuolelle. Vezzali on naimisissa ammattilaisjalkapalloilija Domenico Giuglianon kanssa ja on yhden lapsen äiti. == Lähteet == == Aiheesta muualla == * Viralliset sivut , Luokka:Italialaiset miekkailijat Luokka:Italialaiset olympiavoittajat Luokka:Vuonna 1974 syntyneet Luokka:Elävät henkilöt
Kultalanguri

Kultalanguri (Trachypithecus geei) on oranssinsävyinen häntäapina, jota tavataan vain pienellä alueella Himalajan juurella, etenkin Manasin kansallispuistossa Intian Assamissa. Sen asuinalue on pienentynyt yli 30 % viimeisten 10 vuoden aikana. Se on yksi Aasian uhanalaisimmista apinalajeista. Kultalangurit ovat kasvinsyöjiä, jotka syövät meheviä lehtiä, hedelmiä ja siemeniä. Ne elävät 2–12 yksilön laumoina metsissä ja ovat vilkkaimmillaan aamuisin ja iltaisin.ARKive == Lähteet == Luokka:Lehtiapinat Luokka:Uhanalaiset nisäkkäät
Limingan jäähalli

Limingan jäähalli on Pohjois-Pohjanmaalla Limingan kunnan keskustassa sijaitseva jäähalli, jota ylläpitää voittoa tavoittelematon, vuonna 1991 perustettu Limingan Jäähalli Oy. Nykyinen jäähalli otettiin käyttöön 17. syyskuuta 2007.Uutiset ja tapahtumat Uusi rakennus korvasi vanhan, vuosina 1991–1992 rakennetun kuplahallin, joka tuhoutui 17.–18. heinäkuuta 2005 voimakkaan trombin seurauksena.Kuvia uudesta ja vanhasta hallista Jäähallin rakennuskustannukset olivat noin 1,38 miljoonaa euroa, josta opetusministeriön valtiontukea 500 000 euroa. Limingan kunta avusti hallin rakentamista 300 000 eurolla, ja loput 600 000 euroa rahoitettiin lainalla.Kaleva 3.11.2007: Limingan uusi jäähalli tuli todelliseen tarpeeseen Jäähallissa on täysmittainen jääkiekkokaukalo, pukeutumistilat sekä 500 hengen katsomo. Rakennukseen sijoitetaan lisäksi voimailusali, kahvio ja toimistotilat. ==Lähteet== ==Aiheesta muualla== * Limingan Jäähalli Oy Luokka:Limingan urheilu Jäähalli Luokka:Suomen jäähallit
Olivia Williams

Olivia Haigh Williams (s. 26. heinäkuuta 1968, Camden Town, Lontoo) on brittiläinen näyttelijä. Hän on luonut huomattavan uran niin teatterissa kuin elokuvissa ja televisiossakin; eräs esiintymisistä tapahtui Kuudennessa aistissa vuonna 1999. Hän esiintyi vuosina 2009–2010 tuotetussa scifisarjassa Dollhouse. == Yksityiselämä == Williams meni naimisiin 2. marraskuuta 2003 Rhashan Stonen kanssa. Heillä on kaksi lasta (s. 2004 ja 2007). == Aiheesta muualla == * Luokka:Brittiläiset näyttelijät Luokka:Vuonna 1968 syntyneet Luokka:Elävät henkilöt
Bobby Julich

Robert "Bobby" Julich (s. 18. marraskuuta 1971 Corpus Christi, Texas, Yhdysvallat) on yhdysvaltalainen uransa päättänyt maantiepyöräilijä. Hän sijoittui kolmanneksi Ranskan ympäriajossa vuonna 1998. Ateenan olympialaisissa 2004 hän voitti alun perin pronssia aika-ajossa, mutta nousi myöhemmin hopeamitalistiksi kun alkuperäinen voittaja Tyler Hamilton hylättiin. Julich voitti vuonna 2005 ensimmäisenä yhdysvaltalaisena Pariisi–Nizza-ajon. Hän päätti ammattilaisuransa kauden 2008 jälkeen.Bobby Julich to end his career at Team CSC Saxo Bank Team CSC Saxo Bank 8.9.2008 Viitattu 28.12.2008 Vuonna 2012 Julich myönsi käyttäneensä doping-aineita urallaan. ==Saavutuksia== *Olympialaiset: **2004: Maantieaika-ajossa hopeaa *Maantiepyöräilyn maailmanmestaruuskilpailut **Maantieajon MM-kilpailu: 1996 11. **Aika-ajon MM-kilpailu: 2003 13., 2005 11. *UCI ProTour -sarja: 2005 yhdeksäs *Ranskan ympäriajo: **1997 kokonaiskilpailussa 17., etapilla 18 kolmas **1998 kokonaiskilpailussa kolmas, etapilla 20 (aika-ajo) toinen, etapeilla 7 (aika-ajo), 11 ja 16 kolmas **2001 kokonaiskilpailussa 18. **2005 kokonaiskilpailussa 17. *Espanjan ympäriajo: **1996 kokonaiskilpailussa yhdeksäs *Pariisi–Nizza-ajo: **2004 kokonaiskilpailussa kolmas **2005 kokonaiskilpailun voitto **2006 prologin voitto *Baskimaan ympäriajo: **2004 kokonaiskilpailussa neljäs, etapin 5 b (aika-ajo) voitto **2005 kokonaiskilpailussa viides *Eneco Tour: **2005 kokonaiskilpailun ja etapin 7 (aika-ajo) voitto *Critérium International: **1998 kokonaiskilpailun voitto **2005 kokonais- ja pistekilpailun sekä etapin 3 (aika-ajo) voitto *Route du Sud: 1997 etappien 2 a ja 2 b (aika-ajo) voitto *Tour de l'Ain: 1997 kokonaiskilpailun ja etapin 5 b (aika-ajo) voitto *Tour du Limousin: 1998 kokonaiskilpailussa toinen *Välimeren ajo: 2000 kokonaiskilpailussa toinen *LuK Challenge (parina Jens Voigt): 2004 voitto, 2005 voitto *GP Eddy Merckx (parina Jens Voigt): 2004 toinen *Kalifornian ympäriajo: 2006 kokonaiskilpailussa kolmas *Sachsen-Tour International: 2007 kokonaiskilpailussa toinen ==Lähteet== *Bobby Julich Trap–Friis-tietokannassa === Viitteet === ==Aiheesta muualla== *Virallinen sivusto Luokka:Yhdysvaltalaiset maantiepyöräilijät Luokka:Yhdysvaltalaiset olympiamitalistit Luokka:Vuonna 1971 syntyneet Luokka:Elävät henkilöt
Arokorppi

Arokorppi (Corvus ruficollis), myös pronssikorpiksi kutsuttu, on korppia muistuttava varislintu. == Koko ja ulkonäkö == Linnun pituus on noin 50 cm ja paino 500-830 g. Korppia 10 % pienempi arokorppi on musta kuten korppi mutta ruumiinrakenteeltaan enemmän varismainen. Nokka ei ole niin jykevä kuin korpilla, pyrstö on lyhyempi sekä siivet ja keltaiset koivet ovat pidemmät kuin korpilla. Niskassa näkyy oikeassa valaistuksessa pronssinruskea värisävy. Sukupuolet ovat samanvärisiä, koiras on hiukan kookkaampi. Nuori lintu muistuttaa vanhaa höyhenpuvultaan. Äänet ovat varismaisia.Perrins, C. M. (toim.) 1994: Handbook of the Birds of Europe, the Middle East and North Africa. Vol. VIII. – Oxford University Press. Hong Kong. ISBN 0-19-854679-3 == Esiintyminen == Laaja esiintymisalue ulottuu Pohjois-Afrikan länsireunasta Koillis-Afrikkaan, Lähi-itään ja Arabian niemimaalle, Pakistaniin ja Transkaspiaan. Pesii myös Kap Verden saarilla. Lajin kanta on elinvoimainen. Sitä ei ole tavattu Suomessa. Laji on pääasiassa paikkalintu, mutta osa Keski- Aasian pohjoisimmista populaatioista muuttaa etelämmäs talven tullessa, ja nuoret yksilöt vaeltelevat syksyisin. == Elinympäristö == Elää aavikoilla ja aroilla. Pohjois-Afrikassa erittäinkin Artemisia-tyypisillä ruoho- ja Zizyphus-tyyppisillä harvapuustoisilla aavikoilla, idässä taatelipalmuja ja tamariskia kasvavilla avomailla. Kap Verdellä laji asuu myös ihmisen seuralaisena. == Lisääntyminen == Pesä on yleensä kohtalaisen matalalla puun latvassa, 1,7–7 m korkealla. Suosittuja pesäpuita ovat akasiat, atlantinpistaasi (Pistacia atlantica) sekä esimerkiksi Arthrophytum- ja Calligonum-lajien puut. Pesä voi olla myös pensaassa, kalliojyrkänteellä, rakennuksessa, pylväässä jne. Pesä on samantapainen risuista tehty rakennelma kuin korpin pesä, jonka puolisot rakentavat yhdessä. Käyttää usein vanhaa pesäänsä. Naaras munii 1-7 munaa, autiomaassa vain 2-3. Muna painaa keskimäärin 23,6 g. Haudonta-aika on 18-23 päivää, naaras hoitaa pääosan haudonnasta. Poikaset kuoriutuvat usein eriaikaisesti ja ne ovat lentokykyisiä noin 6 viikon ikäisinä. == Ravinto == Kaikkiruokainen. Ruokavalioon kuuluvat niin hyönteiset, liskot, linnunmunat, -poikaset ja aikuiset, pikkunisäkkäät jäniksen kokoisiin saakka, kalat, siemenet, taatelit ja muut hedelmät ja marjat sekä raadot ja ruoantähteet. == Lähteet == Luokka:Varikset
Raymond Impanis

Raymond Impanis (19. lokakuuta 1925 – 31. joulukuuta 2010) oli belgialainen maantiepyöräilijä, jonka aktiiviura kesti 1940-luvulta 1960-luvulle. Hän voitti mm. Pariisi–Nizza-ajon vuosina 1954 ja 1960. ==Saavutuksia== *Ranskan ympäriajo: **1947 etappivoitto **1948 kaksi etappivoittoa *Espanjan ympäriajo: **1956 kokonaiskilpailun kolmas *Pariisi–Nizza-ajo: **1952 kokonaiskilpailun kolmas, etappivoitto **1954 kokonaiskilpailun voitto, etappivoitto **1960 kokonaiskilpailun voitto *Tour de Romandie: **1952 kokonaiskilpailun kolmas *Pariisi-Roubaix: 1954 voitto *Flanderin ympäriajo: 1954 voitto *Liège- Bastogne-Liège: 1947 toinen, 1948 toinen, 1954 toinen, 1955 kolmas *La Flèche Wallonne: 1950 toinen, 1952 kolmas, 1957 voitto *Gent-Wevelgem: 1952 voitto, 1953 voitto, 1955 kolmas, 1961 toinen ==Lähteet== *Saavutukset Velopalmeras- sivustolla === Viitteet === Luokka:Belgialaiset maantiepyöräilijät Luokka:Vuonna 1925 syntyneet Luokka:Vuonna 2010 kuolleet
Kielletyt leikit (Carolan albumi, 1997)

Kielletyt leikit on vuonna 1997 julkaistu, 20 suosikkia -sarjaan kuuluva Carolan kokoelmalevy. == Kappaleet == # # # # # # # # # # # # # # # # # # # # Luokka:Vuoden 1997 kokoelma-albumit Luokka:Carolan albumit
The Best of Acoustic Jethro Tull

__NOTOC__ Best of Acoustic Jethro Tull on englantilaisen rockyhtye Jethro Tullin akustisia kappaleita sisältävä kokoelmalevy. Albumin julkaisi 21. maaliskuuta 2007 EMI. == Kappaleet == # # # # # # # # # # # # # # # # # # # # # # # # == Arvostelut == * Allmusic: Allmusic review == Lähteet == Luokka:Vuoden 2007 kokoelma-albumit Luokka:Jethro Tullin kokoelma-albumit
Condebelt

Condebelt on paperikoneissa käytettävä paperirainan puristuskuivatusmenetelmä, jossa raina puristetaan kuumaa teräsvyötä vasten paperikoneen kuivausosassa. Menetelmän on keksinyt suomalainen paperikonevalmistaja Valmet (nyk. Metso Paper). Menetelmällä on saavutettu hyviä tuloksia varsinkin rainan lujuusominaisuuksien parantamisessa sekä bulkin kasvattamisessa eli tiheyden vähentämisessä. Condebelt-menetelmä ei ole yleistynyt laajemmin, koska siihen liittyy vielä useita teknisiä ongelmia, joista merkittävin on valmiin tuotteen toispuolisuus. Condebelt® on myös Metso-konsernin rekisteröimä tavaramerkki. ==Condebelt kartonkikoneet== * Pankaboard Oy, Kartonkikone KK3, Pankakosken kartonkitehdas, Lieksa, Suomi (Condebelt-kuivain jälkiasennettu Füllner- kartonkikoneeseen vuonna 1996) * Dong Il Paper Mfg. Co. Ltd., Kartonkikone PM1, Ansan, Etelä-Korea (Condebelt-kuivain jälkiasennettu kartonkikoneeseen vuonna 1999) * Wolsan Paper Co, Kartonkikone, Wolsan, Etelä-Korea (Condebelt- kuivain jälkiasennettu kartonkikoneeseen vuonna 2003) ==Aiheesta muualla== * Kuva Condebelt-prosessista Luokka:Paperikoneet
Fabio Casartelli

Fabio Casartelli (16. elokuuta 1970 – 18. heinäkuuta 1995) oli italialainen maantiepyöräilijä. Casartelli syntyi Comossa, Lombardiassa. Hän nousi maineeseen 1990-luvun ensimmäisinä vuosina ja voitti vuonna 1992 kultamitalin Barcelonan kesäolympialaisten maantieajossa.Helsingin Sanomat 19.7.1995 Samana vuonna hän voitti 12 muutakin amatöörikilpailua. Vuoden 1992 jälkeen Casartelli siirtyi ammattilaiseksi. Hän edusti Ariostea- ZG Mobili- ja Motorola-talleja. Casartelli joutui onnettomuuteen Col de Portet d'Aspet'ssa kesken vuoden 1995 Ranskan ympäriajon. Hän sai vakavia pään alueen vammoja ja vajosi tajuttomuuteen, ja hänet todettiin kuolleeksi sairaalassa. == Kuolema Ranskan ympäriajossa == Casartelli osallistui vuonna 1995 Ranskan ympäriajoon toista kertaa. Hänet kelpuutettiin Motorola-tallin apuajajien ryhmään vain hieman ennen avausosuuden alkua. Ympäriajon viidettätoista, 206 kilometriä pitkää vuoristoetappia Saint-Gironsista Cauteretsiin oli ajettu kolmisenkymmentä kilometriä, kun ilman kypärää ajanut Casartelli kaatui ja törmäsi tien reunassa olleeseen betonilohkareeseen. Hän sai päähänsä pahoja vammoja ja menetti tajuntansa. Hänet kuljetettiin helikopterilla nopeasti Tarbesin sairaalaan. Matkalla hänen sydämensä pysähtyi kolmesti mutta hänet saatiin ensiavulla elvytettyä. Sairaalassa hän kuitenkin kuoli puolen tunnin sisällä. Samassa kolarissa olleista ajajista italialainen Dante Rezze putosi rotkoon ja hänen reisiluunsa katkesi, saksalainen Dirk Baldinger sai lonkkaluuhunsa murtumia ja italialainen Giancarlo Perrini selvisi vammoitta. Casartellin kuolemaan päättyneen 15. etapin voitti ranskalainen Richard Virenque, joka sai kuulla italialaisen kuolemasta vasta palkintojenjaon jälkeen. Vatikaanivaltion sanomalehti L'Osservatore Romano paheksui seuraavan päivän numerossaan etapin normaaleja palkintoseremonioita ja että tulosluettelossa Casartelli kylmästi luokiteltiin keskeyttäneeksi.Helsingin Sanomat 20.7.1995 Casartellin kuolemaa seuranneena päivänä ajettiin 237 kilometriä pitkä etappi Tarbesista Pau'hun. Lähtöpaikalla pidettiin minuutin hiljainen hetki, ja itse etappi ajettiin rauhallisella vauhdilla vailla kilpailutarkoitusta. Motorola-tallin kuusi jäljellä ollutta ajajaa olivat päättäneet jatkaa kilpailua keskusteltuaan Casartellin lesken kanssa, ja heidän annettiin ylittää etapin maalilinja muiden edellä, ensimmäisenä Casartellin ystävä ja huonetoveri Andrea Peron. Motorolan joukkue sekä kuolinpäivän etapin parhaat lahjoittivat palkintorahansa Casartellin leskelle ja neljän kuukauden ikäiselle lapselle. Casartelli haudattiin lähellä Comojärveä sijaitsevaan kotikyläänsä Albeseen. == Lähteet == Luokka:Italialaiset maantiepyöräilijät Luokka:Italialaiset olympiavoittajat Luokka:Vuonna 1970 syntyneet Luokka:Vuonna 1995 kuolleet
Ota tai jätä (albumi)

20 suosikkia – Ota tai jätä on vuonna 2000 julkaistu Carolan kokoelmalevy. == Kappaleet == # # # # # # # # # # # # # # # # # # # # ==Katso myös== * 20 suosikkia sarjan muut levyt Luokka:Vuoden 2000 kokoelma-albumit Luokka:Carolan albumit
Konrad III

Konrad III oli Saksan kuningas vuosina 1138–1152. Konradia ei koskaan kruunattu Pyhän saksalais-roomalaisen valtakunnan keisariksi, mutta hän käytti itsestään nimitystä ”roomalaisten kuningas”. Konrad osallistui toiseen ristiretkeen. Hänen kuollessaan valtakunta oli hajoamistilassa. Konrad III kuului Hohenstaufenien sukuun. Kuninkaana hän joutui kuluttavaan taisteluun suurvasallejaan vastaan. Kuolinvuoteellaan Konrad nimesi seuraajakseen veljenpoikansa Fredrik I Barbarossan, eikä omaa poikaansa Fredrikiä. Tapahtumalla oli vain kaksi todistajaa, joista toinen oli Fredrik I Barbarossa itse. == Lähteet == Luokka:Pyhän saksalais-roomalaisen keisarikunnan hallitsijat Luokka:Vuonna 1093 syntyneet Luokka:Vuonna 1152 kuolleet
Justin Fashanu

Justinus Soni ”Justin” Fashanu (19. helmikuuta 1961 – 2. toukokuuta 1998) oli brittiläinen jalkapalloilija. Fashanu oli nigerialaisen lakimiehen poika. Vanhemmat kuitenkin erosivat, ja Justin ja hänen veljensä John adoptoitiin. Fashanun ammattiura jalkapalloilijana alkoi Norwich Cityssä vuonna 1978. Hän pelasi tulevina vuosikymmeninä lukuisissa joukkueissa, kuten Torquay Unitedissa ja Manchester Cityssä. Ensimmäisenä kuuluisana brittijalkapalloilijana Fashanu oli avoimesti homoseksuaali vuodesta 1990. Häntä epäiltiin vuonna 1998 Yhdysvalloissa 17-vuotiaaseen kohdistuneesta seksuaalisesta hyväksikäytöstä. Poliisi keskeytti tutkinnan nopeasti todisteiden puuttuessa, mutta tapauksen aiheuttama negatiivinen julkisuus ahdisti Fashanua siinä määrin, että hän teki itsemurhan vain 37-vuotiaana. Urheilulehti arvioi hänet 2009 kaikkien aikojen kahdeksanneksi parhaaksi homo- tai biseksuaaliseksi urheilijaksi. ==Lähteet== Luokka:Englantilaiset jalkapalloilijat Luokka:Itsemurhan tehneet Luokka:Vuonna 1961 syntyneet Luokka:Vuonna 1998 kuolleet
Petljakov Pe-8

Petljakov Pe-8 oli neuvostoliittolainen, nelimoottorinen raskas pommikone, jota valmistettiin vuosina 1936–1944. Kone tunnettiin myös nimellä TB-7, ja se oli ainut nelimoottorinen Neuvostoliiton toisen maailmansodan aikana valmistamista pommikoneista. Konetta rakennettiin prototyypit mukaan lukien 93 kappaletta. == Kehitys- ja käyttöhistoria == Projektinimellä ANT-42 tunnetun koneen suunnittelu aloitettiin Tupolevin lentokonesuunnittelutoimistossa kesäkuussa 1934, pääsuunnittelijana toimi Vladimir Petljakov. Mikulin AM-34FRN -moottoreilla varustetun aseistamattoman prototyypin ensilento lennettiin 27. joulukuuta 1936, ohjaajana Mihail Gromov. Kone vaurioitui ensilennon laskuvaiheessa pahoin, johtuen prototyyppiasteella olevan moottorityypin alitehoisuudesta. Suunnittelua kuitenkin jatkettiin, ja parannetun, Mikulin AM-34 -moottoreilla varustetun toisen prototyypin ensilento lennettiin 28. kesäkuuta 1938. Toinen prototyyppi rakennettiin vastaamaan muun muassa aseistuksen ja varustelun osalta tuotantosarjan koneita. Sarjavalmistus aloitettiin vasta vuonna 1940, johtuen muun muassa moottorien toimitusvaikeuksista ja pääsuunnittelijan vankeustuomiosta. Ensimmäinen sarjakone nimellä TB-7 toimitettiin toukokuussa 1940, viimeiset vuoden 1944 aikana. Sarjatuotannon ollessa kesken, moottorityypiksi vakiintui Shvetsov ASh-82FN -moottori, joita vaihdettiin myöhemmin jo valmistuneisiinkin koneisiin. Petljakovin kuoltua lento-onnettomuudessa tammikuussa 1942 konetyyppi nimettiin Petljakov Pe-8:ksi. Konetyyppi osallistui Neuvostoliiton ensimmäiseen poliittiseksi tarkoitettuun Neuvostoliiton ensimmäiseen pommituslentoon Berliiniin 8. elokuuta 1941. == Valmistusmäärät == *1936 - prototyyppi *1938 - toinen prototyyppi *1939-1940 **5 konetta 4xAM-34FRNV:n ja yhden keskiturbomoottorin kera **9 konetta 4xAM-35:n moottorein **2 konetta 4xAM-35A:n moottorein **2 konetta 4xM-40:n moottorein *1941 **3 konetta 4xM-40F:n moottorein **11 konetta 4xM-30:n moottorein **3 konetta 4xAM-35A:n moottorein *1942 **2 konetta 4xASh-82:n moottorein **16 konetta 4xAM-35A:n moottorein **2 konetta 4xACh-30B:n moottorein *1943 **18 konetta 4xASh-82:n moottorein *1944 **14 konetta 4xASh-82:n moottorein **4 konetta 4xACh-30B:n moottorein == Tekniset tiedot == === Yleiset ominaisuudet === *Tyyppi: nelimoottorinen yksitasoinen pommikone *Rakenne: metallirakenteinen *Miehistö: 11 *Kärkiväli: 39,10 m *Pituus: 23,59 m *Korkeus: 6,20 m *Siipipinta-ala: 188,7 m² *Tyhjäpaino: 18 420 kg *Lentopaino: 27 000 kg *Suurin lentoonlähtöpaino: 36 000 kg *Moottorit: neljä Shvetsov ASh-82FN 14-sylinteristä tähtimoottoria, teho/moottori 1 700hv. === Suorituskyky === *Suurin nopeus: 427 km/h *Matkalentonopeus:415 km/h *Lakikorkeus: 9 300 m *Lentomatka: 4 700 km. === Aseistus === *Pommikuorma: 4 000 kg *2x 20 mm ShVAK-tykkiä *2x 12,7 mm UBT-konekivääriä *2x 7,62 mm ShKAS-konekivääriä. == Lähteet == * Luokka:Neuvostoliittolaiset pommikoneet